גדר הגבול אוקראינה–רוסיה

גדר הגבול בין רוסיה לאוקראינה נועדה למניעת התערבות צבאית רוסית באוקראינה ולקידום יוזמת נסיעות ללא ויזה מאוקראינה למדינות האיחוד האירופי.

ראש ממשלת אוקראינה, ארסני יאצניוק, הציג את הפרויקט הזה ב-3 בספטמבר 2014, והבנייה החלה רשמית ב-2015. ביוני 2020, משמר הגבול של אוקראינה ציפה שהפרויקט יסתיים עד 2025. עם זאת, בהודעה לפוקוס בינואר 2022, הם ציינו כי הפרויקט הושלם בעלות של  2.5 מיליארד הריבניה. 

ב-24 בפברואר 2022, כל עבודות הבנייה שנותרו על המכשול הושעו עקב הפלישה הרוסית לאוקראינה.

 היסטוריה 
לאחר ההתערבות הצבאית הרוסית באוקראינה ב-2014, ביוני 2014, הפוליטיקאי ואיש העסקים האוקראיני איגור קולומויסקי הציע שאוקראינה תקים גדר גבול לאורך הגבול עם רוסיה. ב-3 בספטמבר 2014, ראש ממשלת אוקראינה, ארסני יאצניוק, הודיע כי אוקראינה תחזק את גבולה עם רוסיה וכינה את הגדר "פרויקט החומה"Ukraine’s Wall project along border with Russia monument to human stupidity — CSTO SecGen, Russian News Agency "TASS" ( October 21, 2014). פיקוד הכוחות נגד הטרור של אוקראינה קבע כי "תוכננו שני קווי הגנה, ומטרתם העיקרית היא למנוע את חדירת האויב לשטח אוקראינה"Anna Dolgov. Ukraine Starts Building Wall to Keep Russia Out. Moscow Times. Sep. 11 2014.. לדברי יצניוק, הפרויקט היה נחוץ כדי לנתק את התמיכה הרוסית במורדים באזור דונבאס שהתקוממו במהלך מלחמת האזרחים באוקראינה וגם כדי להשיג הסכם תנועה ומעבר ללא ויזה עם האיחוד האירופיUkraine to spend 83.5 mln USD in building wall with Russia: PM, Xinhua News Agency (2014-10-08)Yatseniuk: Project Wall to allow Ukraine to get visa-free regime with EU, Interfax-Ukraine (15.10.2014).

ב-12 בספטמבר 2014 הקצתה ממשלת אוקראינה כ-100 מיליון הריבניה לבניית ביצורים בגבול עם רוסיה ובגבול עם חצי האי קרים. ב-18 במרץ 2015 הקצתה ממשלת אוקראינה כ-865 מיליון הריבניה נוספים לבניית ביצורים על הגבול בין אוקראינה לרוסיה.

החל ממאי 2015, החלו העבודות להקמת הגדר לאורך הגבול הרוסי עם מחוז חרקובAs Ukraine Erects Defenses, Critics Fear Expensive Failure. Moscow Times. May 6, 2015. כבר באוגוסט 2015, הוכרז כי אוקראינה השלימה כ-10% מקו הביצור, שהן למעלה כ-180 ק"מ של תעלות נ"ט, כ-40 ק"מ של גדר תיל וכ-500 מכשולי ביצור.

באוגוסט 2017 התברר כי סכומים גדולים מהכסף שנועדו לשלם עבור פרויקט נוצלו לרעה ואף נגנבו. הלשכה הלאומית למלחמה בשחיתות הודיעה על מעצרם של כמה אנשים המעורבים בבניית הגדר.

ביוני 2020, שירות משמר הגבול של אוקראינה הצהיר כי הושלמו כ-40% מהפרויקט הושלם. שנה לאחר מכן, במאי 2021 פורסם כי אוקראינה בנתה כבר כ-400 ק"מ של תעלות נגד טנקים, כ-100 ק"מ של גדר רגילה וכ-70 ק"מ של גדר תיל כחלק מ"פרויקט החומה".

 ראו גם 

 גבול אוקראינה–רוסיה
 מלחמת אוקראינה-רוסיה

קישורים חיצוניים

הערות שוליים

קטגוריה:מכשול מעבר גבול
קטגוריה:מערכות ביצורים
קטגוריה:גבול אוקראינה–רוסיה